สวัสดีค่ะ ตอนนี้เป็นไข้เลือดออกระยะฟื้นตัวค่ะ แต่มีอาการคันที่ผิวหนัง มา 2 วันแล้วค่ะ จะนอนก็ไม่ได้นอน รบกวนเวลานอนมากๆค่ะ ทำยังไงให้หายคะ
สวัสดีค่ะ โรคไข้เลือดออกเกิดจากการติดเชื้อไวรัสชนิดหนึ่ง ที่มียุงลายเป็นพาหะ อาการจะมาด้วยไข้สูงลอยติดต่อกันประมาณ 4-7 วัน ส่วนใหญ่โรคไข้เลือดออกจะไม่เป็นไข้เกิน 7 วันถ้าไม่มีภาวะแทรกซ้อน ไข้จะค่อยๆลงภายใน 7 วัน และเข้าสู่ระยะฟื้นตัว ระยะฟื้นตัวอาการที่พบได้บ่อย เช่นปัสสาวะออกมากขึ้น มีผื่นขึ้นตามตัว คันตามตัวได้ ซึ่งเป็นอาการปกติสามารถรับประทานยาบรรเทาอาการเช่น ยากลุ่มต้านฮิสตามีนที่มีฤทธิ์แก้คัน ใช้น้ำเย็นประคบตามตัว ให้ลดอาการคันและระคายเคืองได้ ไม่ควรไปเกาแรงๆ เพราะอาจจะยังมีเกล็ดเลือดต่ำจากตัวโรคได้ ทำให้มีเลือดออกใต้ชั้นผิวหนัง หากมีอาการมาก บรรเทาอาการเองแล้วไม่ดีขึ้น ควรกลับไปพบแพทย์เพื่อตรวจเพิ่มเติมและหาสาเหตุอื่นๆร่วมด้วยต่อไป